b"\n_START_ARTICLE_\nProjecte del genoma del Neandertal\n_START_PARAGRAPH_\nEl Projecte de l genoma del neandertal (en angl\xc3\xa8s:The Neanderthal genome project) \xc3\xa9s un treball cient\xc3\xadfic de col\xc2\xb7laboraci\xc3\xb3 per a seq\xc3\xbcenciar l'ADN del genoma de l'home de Neanderthal ._NEWLINE_El coordina l'Institut Max Planck per l'Antropologia Evolutiva a Alemanya i 454 Life Sciences, una empresa de biotecnologia amb seu a Branford, Connecticut, als Estats Units. Aquest projecte es va iniciar el juliol del 2006, i va publicar els seus resultats el maig del 2010 en la revista Science. L'estudi va detreminar que hi va haver certa mescla de gens entre els neanderthals i els humans anat\xc3\xb2micament moderns i que aquests elements dels seus genomes romanen en els humans moderns._NEWLINE_El desembre del 2013, els cient\xc3\xadfics informaren d'un genoma d'alta cobertura d'un neanderthal que va ser extret dels ossos del peu d'un home del neanderthal que va viure fa uns 50.000 anys, trobat en una cova de Sib\xc3\xa8ria.\n_START_SECTION_\nConclusions\n_START_PARAGRAPH_\nSegons les seq\xc3\xbc\xc3\xa8ncies preliminars, el 99,7% dels parells de bases dels genomes dels humans moderns i dels neandertals s\xc3\xb3n id\xc3\xa8ntics; es pot comparar amb el fet que els humans compareixen al voltant del 98,8% de parells de bases amb els ximpanz\xc3\xa8s."